Žužul: Odbijanje hrvatskog članstva u EU i NATO imalo bi loše posljedice po čitavu regiju (22/1/04) - 2004-01-22
“Morate biti zabrinuti ako najveća stranka u susjednoj zemlji želi uzeti polovicu vašeg teritorija”- komentirao je uspjehe srbijanskih 
O jučer završenom posjetu hrvatskog izaslanstva glavnom gradu danas piše dnevnik . Ministar vanjskih poslova Republike Hrvatske Miomir Žužul izjavio je za ovaj list da bi “posljedice za cijeli Balkan mogle biti vrlo negativne, ako se ponovno blokiraju hrvatski napori u vezi članstva u Europskoj uniji i NATO savezu.” “Odbijanje hrvatskog članstva uništilo bi i viziju za napredak u Srbiji i Bosni i Hercegovini, dok bi i sama naznaka da je Hrvatska dobrodošla u Europsku uniju bila ključna za stabilizaciju prilika u regiji” – rekao je u intervjuu za ovaj washingtonski dnevnik čelnik hrvatske diplomacije. Ovaj list podsjeća da vladajući HDZ “ima korjene u autoritarnoj političkoj mašineriji” koju je izgradio Franjo Tuđman. “Nova je vlada, međutim, najavila široke tržišne reforme te poručuje da je spremna surađivati s haaškim istražiteljima koji tvrde da neki od optuženika i dalje žive u Hrvatskoj” – navodi se u članku . U vezi situacije u Srbiji, gdje su nedavno na izborima za skupštinu većinu osvojili radikali Vojislava Šešelja, Miomir Žužul vjeruje da oni neće biti dio koalicijske vlasti. Međutim, popularnost radikala ipak zabrinjava jer – rekao je šef hrvatske diplomacije – “morate biti zabrinuti ako najveća stranka u susjednoj zemlji želi uzeti polovicu vašeg teritorija.” Inače, Miomir Žužul je izjavio da je podrška članstvu u Europskoj uniji i NATO savezu u Hrvatskoj najviša, u odnosu na susjedne zemlje. On je također izjavio da je “Hrvatska mala zemlja, no upravo bi ona u regiji mogla postati partner na koga bi se Sjedinjene Države mogle osloniti.” Hrvatska bi time također pridonijela premošćivanju razlika između Amerike i Europe, koje su nastale zbog rata u Iraku – rekao je u intervjuu za hrvatski ministar vanjskih poslova.